મણિનગરમાં બે દિવસ પહેલાં કોઇ કારણસર કિન્નર સોનુદેએ ઝેર પીને આત્મહત્યા કરવાની કોશિશ કરતાં સારવાર માટે એલ.જી. હોસ્પિટલમાં ખસેડવામાં આવ્યાે હતાે. જ્યાં તેનું સારવાર દરમિયાન મોત નીપજ્યું હતું. સોનુદેનાં મોતની જાણ કિન્નર સમાજને થતાં તેઓ મોડી રાત્રે એલજી હોસ્પિટલમાં દોડી આવ્યાે હતાે. તબીબોએ સોનુદેની લાશને પોસ્ટમોર્ટમ માટે મોકલવાની વાત કરી ત્યારે કિન્નર સમાજના આગેવાનોએ તેનો વિરોધ વ્યક્ત કર્યો હતો અને લાશને પોસ્ટમોર્ટમ માટે મોકલવાનો ઇન્કાર કર્યો હતો. હોસ્પિટલના નવમા માળ પર કિન્નર તેમજ તબીબો વચ્ચે થયેલી બોલાચાલીથી ભારે ઊહાપોહ મચી ગયો હતો. સમગ્ર ઘટનાની જાણ મણિનગર પોલીસને થતાં મોડી રાત્રે પોલીસ ઇન્સ્પેક્ટર સહિત અન્ય પોલીસકર્મીનો કાફલો હોસ્પિટલમાં પહોંચી ગયો હતો.